            Замимаи 1
Бо ќарори Њукумати Љумњурии Тољикистон аз 1 июни соли 2021, № 211 тасдиќ шудааст
БАРНОМАИ ИСЛОЊОТИ МИЛИТСИЯ БАРОИ 

СОЛЊОИ 2021-2025
1. МУЌАРРАРОТИ УМУМЇ
1. Барномаи ислоњоти милитсия барои солњои 2021-2025 (минбаъд – барнома) дар асоси Конститутсияи Љумњурии Тољикистон, Ќонуни Љумњурии Тољикистон «Дар бораи дурнамоњои давлатї, консепсияњо, стратегияњо ва барномањои рушди иљтимоию иќтисодии Љумњурии Тољикистон» ва Стратегияи миллии рушди Љумњурии Тољикистон барои давраи то соли 2030, ки бо ќарори Маљлиси намояндагони Маљлиси Олии Љумњурии Тољикистон аз 1 декабри соли 2016, №636 тасдиќ гардидааст, тањия карда шудааст.
2. Дар давраи амалисозии Барномаи ислоњоти (рушди) милитсия барои солњои 2014-2020 Вазорати корњои дохилии Љумњурии Тољикистон (минбаъд – Вазорат) ба дастовардњои назаррас ноил гардид. Аз љумла бо маќсади бењтар гардонидани шароити корї, таълимї ва маишии кормандони милитсия беш аз 203 бинову иншооти нав бунёд гардида, зиёда аз 339 бинову иншоот таъмир карда шуданд. Дар ин марњила муассисањои давлатии таълимии Академияи Вазорати корњои дохилї, коллељи милитсия ва коллељи оташнишонї-техникии Вазорати корњои дохилї, бинои нуњошёнаи дастгоњи марказї, маркази муќовиматсозї бо экстремизм, инфрасохтори хизматрасонии маишї ва дигар бинову иншооти зарурї сохта ба истифода дода шуданд.
3. Бо маќсади такмили заминањои њуќуќии фаъолияти кормандони милитсия дар самти њимояи њуќуќу озодињои инсон ва њифзи манфиатњои миллї беш аз 33 ќонун, 58 ќарору фармоиши Њукумати љумњурї ва 49 санади меъёрии њуќуќии дохилиидоравї ќабул карда шуд. Аз љумла ќонунњои Љумњурии Тољикистон «Дар бораи низоми огоњкунї ва пешгирии њуќуќвайронкунии ноболиѓон», «Дар бораи муќовимат ба экстремизм», «Дар бораи вазъи њуќуќии шањрвандони хориљї ва шахсони бешањрванд дар Љумњурии Тољикистон», «Дар бораи њифзи њуќуќњои кўдак», «Дар бораи њуљљатњои тасдиќкунандаи шахсият», «Дар бораи муќовимат ба савдои одамон ва расонидани кўмак ба ќурбониёни савдои одамон», «Дар бораи мубориза бар зидди љинояткории муташаккил», «Дар бораи пешгирии зўроварї дар оила», инчунин ба Кодекси љиноятї, Кодекси мурофиавии љиноятї, Кодекси њуќуќвайронкунињои маъмурї, Кодекси мурофиаи њуќуќвайронкунии маъмурї таѓйиру иловањо ворид карда шуданд.
4. Аз соли 2013 то соли 2019 љињати амалисозии муќаррароти Стратегияи ислоњоти милитсия барои солњои 2013-2020 ва Барномаи ислоњоти (рушди) милитсия барои солњои 2014-2020 аз љониби Њукумати Љумњурии Тољикистон 1 миллиарду 150 миллион сомонї ва аз тарафи шарикони рушд (донорњои хориљї) 329 миллион сомонї маблаѓгузорї карда шудааст.
5. Вазорат тибќи дастуру супоришњои Њукумати Љумњурии Тољикистон љињати самаранок ба роњ мондани муќовимат ба љинояткорї, дастгиркунї ва истирдод (экстрадитсия)-и шахсони љиноят содирнамуда бо як ќатор кишварњои хориља созишномањои њамкорї ба имзо расонидааст, аз љумла бо Федератсияи Россия, љумњурињои Беларус, Ўзбекистон,  Ќирѓизистон, Латвия, Љумњурии Федеративии Олмон, љумњурињои исломии Эрон, Афѓонистон ва Покистон, Арабистони Саудї, Ќатар, Амороти Муттањидаи Араб, Иёлоти Муттањидаи Америка ва дигар кишварњо.
6. Такмили сохтор, наздик ва дастрас гардонидани хизматрасонии милитсия ба ањолї яке аз самтњои афзалиятноки ислоњоти милитсия арзёбї гардида, дар ин самт Вазорат як зумра воњидњо таъсис додааст: њамоњангсози миллї оид ба ислоњоти милитсия, раёсати экологї ва сайёњї, раёсати огоњонї ва пешгирии њуќуќвайронкунї дар байни ноболиѓон ва љавонон, маркази низоми худкори идоракунӣ дар соњаи наќлиёт «Шаҳри бехатар», коллељи милитсия, коллељи оташнишонї-техникї, маркази илмї-тадќиќотї, маркази муќовимат ба савдои одамон, маркази муќовиматсозї бо экстремизм, шуъбаи мубориза бар зидди љиноятњо ба муќобили амнияти иттилоотї, баталиони хизматии дидбонию пайрањадории милитсия дар раёсати Вазорати корњои дохилї дар шањри Душанбе, сомонаи расмии Вазорат бо се забон, телефони боварии вазири корњои дохилї, 36 воњиди кории ёрдамчии сардори раёсатњо ва шуъбањои Вазорати корњои дохилї дар минтаќањо оид ба њамкорї бо ташкилотњои љамъиятї, воњидњои кории нозирон оид ба пешгирии зўроварї дар оила ва ѓайра.

7. Вазъи криминогенї дар љањони имрўза ва пешрафти технологияи замони муосир таќозо мекунад, ки милитсияи тољик иќтидори техникї ва кадрњои баландихтисоси љавобгў ба талаботи замон дошта бошад. Бо маќсади баланд бардоштани донишњои назариявї ва малакаи касбии кормандони милитсия дар давраи амалигардонии Барномаи ислоњоти (рушди) милитсия барои солњои 2014-2020 зиёда аз 330 маротиба чорабинињои омўзишї дар намуди семинар, тренинг ва мизи мудаввару конфронсњо баргузор гардиданд.

8. Аз љониби Вазорат дар самти сохтмони бинову иншооти нав, муљањњаз гардонидан бо техника ва таљњизоти муосир, таъмини кормандони милитсия бо сару либоси хизматї 20 лоиња ба маблаѓи 600 миллион сомонї барои дарёфти маблаѓгузории донорї омода карда шудааст, ки айни замон дар баррасии шарикони рушди ислоњоти милитсия ќарор доранд.
9. Барнома бо дарназардошти дастовардњо, чорабинињои бо сабабњои гуногун иљро нагардидаи Барномаи ислоњоти (рушди) милитсия барои солњои 2014-2020 ва таљрибаи дар ин марњилаи ислоњот бадастомада, инчунин тањлилу омўзиши раванди ислоњоти маќомоти политсияи кишварњои хориља тањия гардида, њадаф, вазифа ва самтњои асосии ислоњоти милитсияро барои панљ соли минбаъда муайян менамояд.
2. ЊАДАФ ВА ВАЗИФАЊОИ БАРНОМА
10. Њадафи барнома ин таѓйир ва такмил додани сохтори ташкиливу њуќуќї, самтњои асосї, принсипҳои фаъолият, мавқеи милитсия дар низоми маќомоти иљроияи мањаллии ҳокимияти давлатӣ, рушди ҳамкории мутаќобила бо ҷомеа, тартиби ќабул ва адои хизмат, кафолати давлатии ҳуқуқї ва иљтимої, таъминоти молиявї ва моддию техникї, дигаргун намудани симои иљтимоии корманд, назорати фаъолияти милитсия мебошад.
11. Барнома ба амалигардонии ҳадаф, афзалият ва тадбирҳои пешбининамудаи Стратегияи миллии рушди Љумњурии Тољикистон барои давраи то соли 2030 равона гардида, љињати ислоҳот ва рушди милитсия, ки амалисозии онҳо барои ҳалли вазифаҳои муҳими рушди иљтимоию иқтисодии Тољикистон мусоидат мекунанд, ќабул карда мешавад.
12. Вазифањои барнома аз инњо иборат аст:

- такмили заминањои меъёрии њуќуќии фаъолияти милитсия;

- такмил додани механизми коркарди мурољиати шахсони воќеї ва њуќуќї њамчун унсури муњими баланд бардоштани боварии ањолї ба милитсия ва пурзўр намудани назорати љамъиятї;
- љорї намудани низоми муосири ќабул, баќайдгирї ва баррасии сариваќтии мурољиати шахсони воќеї ва њуќуќї;

- таъсиси низоми нави иттилоотї ва рушди низоми мављуда дар маќомоти милитсия бо дарназардошти таъмини амнияти иттилоотї;

- таъмини шаффофият дар фаъолияти милитсия;
- љорї намудани тартиби самараноки дар асоси озмун интихоб ва љобаљогузории кадрњо;
- таќвияти корњо дар самти амалисозии иќтисоди раќамї, кам кардани таъсири омили инсонї ва истифодаи њуљљатњои коѓазї;

- такмили механизмњои њавасмандгардонии корманди милитсия;
- самаранок ба роњ мондани њамкории милитсия бо љомеа;
- такмили механизми мусоидати љомеаи шањрвандї љињати пешнињоди маълумоти дахлдор вобаста ба самтњои фаъолияти милитсия;
- ба роњ мондани њисоботдињии роњбарон ва кормандони дахлдори милитсия дар назди ањолї оид ба натиљањои фаъолияти хизматї;

- такмил ва шаффоф гардонидани низоми бањодињии фаъолияти кормандони милитсия;

- баланд бардоштани сатњи донишњои назариявї ва малакаи касбии њайати шахсї тавассути љорї намудани низоми муосири таълим, ки ба зиёд намудани дарсњои амалї нигаронида мешавад;
- табодули таљриба ва бозомўзии кормандони милитсия дар самти муќовимат ба тањдидњои замони муосир;
- таъсиси механизми муосири идоракунии сохтори милитсия, такмили сохтори маќомоти корњои дохилї дар асоси принсипњои таќсимоти уњдадорињо ва аз байн бурдани такроршавии функсияњо;
- баланд бардоштани сатњи иљтимої, иќтисодї, молиявї ва маишии кормандони милитсия;

- бењтар намудани шароити кории кормандони милитсия бо таъмин намудани бино ва њуљрањои корї, техникањои замонавї ва наќлиёти хизматї;
- андешидани тадбирњо бобати риоя ва њифзи њуќуќи шахс, ки аз сўиќасди љиноятї зарар дидааст ва фароњам овардани шароит вобаста ба њамкории љабрдида бо маќомоти милитсия;

- андешидани чорањо љињати роњ надодан ба вайрон намудани њуќуќ ва манфиатњои инсон њангоми дастгиркунї, ба њабс гирифтан ва таъќиби љиноятї;
- љорї намудани њавасмандгардонии шахсони бо маќомоти милитсия њамкорикунанда дар самти пешгирї, ошкор ва кушодани њуќуќвайронкунињо.
3. ТАКМИЛИ ЗАМИНАЊОИ МЕЪЁРИИ ЊУЌУЌИИ

ФАЪОЛИЯТИ МИЛИТСИЯ
13. Яке аз заминањои муњими бомуваффаќият амалї гардидани барнома ин такмил додани заминањои меъёрии њуќуќии фаъолияти милитсия, иќтидори маъмурї, инчунин механизми самараноки њамкорї ва њамоњангсозии фаъолияти маќомоти корњои дохилї бо дигар маќомоти њифзи њуќуќ, шарикони рушд ва љомеаи шањрвандї дар амалишавии минбаъдаи он мебошад. Рушди иќтидори давлат, љомеаи шањрвандї, истифодаи васеи амалияи байналмилалї ва усулњои инноватсионї дар соњаи њифзи њуќуќњои инсон ва шањрванд омилњои мусбї барои амалигардонии барнома мебошанд.

14. Бо маќсади танзими њуќуќии фаъолияти милитсия як ќатор санадњои меъёрии њуќуќї ќабул карда мешаванд, ки дар наќшаи чорабинињои амалисозии барнома оварда шудааст.

15. Љињати таъмини дастрасии санадњои меъёрии њуќуќии дохилиидоравии танзимкунандаи фаъолияти милитсия ба кормандон ва ањолї дар Вазорат махзани маълумоти санадњои меъёрии њуќуќї таъсис дода мешавад. Махзан ба баланд бардоштани маърифати њуќуќї, касбият, ќабул намудани ќарорњои сариваќтї ва ќонунии кормандони милитсия мусоидат мекунад.

16. Бо маќсади такмил додани санадњои меъёрии њуќуќии танзимкунандаи фаъолияти милитсия амалї намудани чунин чорабинињо зарур дониста мешаванд:

1) такмил додани заминањои меъёрии њуќуќии танзимкунандаи фаъолияти милитсия бо дарназардошти таљрибаи пешќадами давлатњое, ки дар самти ислоњоти милитсия ба натиљањои дилхоњ расидаанд;
2) тањия ва такмил додани санадњои меъёрии њуќуќии марбут ба фаъолияти милитсия дар самтњои:
- таъмини њуќуќу озодињои инсон ва шањрванд;

- ихтисори такроршавии функсияњо;

- таљдиди ташкилию идоракунии сохтори маќомоти корњои дохилї;

- ба дигар маќомоту идорањо тањвил додани функсияњои ба милитсия хоснабуда;

- баланд бардоштани сатњи тахассусии корманди милитсия бо роњи љорї намудани ќоидањои дурусти ќабули муњасилин, низоми муосири таълим;

- коњиш додани хавф ва омилњои коррупсионї дар фаъолияти милитсия;

- таъсиси механизми дурусти дар асоси озмун ба кор ќабул намудан ва љобаљогузории кадрњо;

- гузариш ба хизматрасонии электроние, ки аз љониби милитсия ба ањолї расонида мешавад;

- муќаррар намудани назорати маъмурии милитсия нисбати шахсоне, ки аз адои љазои љиноятї озод шудаанд;

- бењтаргардонии таъминоти моддї ва иљтимоии кормандони милитсия;

- пардохти музди мењнат аз рўи принсипи «ба њар кас мувофиќи мењнаташ»;

- аз байн бурдани корњои аз меъёр зиёди пардохтнашаванда ва ба њадди аќал расонидани рељаи пурзўри хизмат;

- муќаррар намудани механизми мониторинги љамъиятї ва экспертизаи љамъиятии санадњои меъёрии њуќуќии милитсия;

- тањияи санадњои њуќуќии танзимкунандаи фаъолияти сохторњое, ки дар раванди ислоњоти милитсия таъсис дода мешаванд.
4. ИСЛОЊОТ ДАР СИЁСАТИ КАДРИИ

ВАЗОРАТИ КОРЊОИ ДОХИЛЇ
17. Дар маќомоти корњои дохилї интихоб ва љобаљогузории кадрњо дар асоси озмуни шаффоф ва талаботи тахассусї амалї карда мешавад. Ба хизмат ба маќомоти корњои дохилї мардон ва занон аз њамаи ќишрњои љомеаи Тољикистон, аз љумла аќаллиятњои этникї, љалб карда мешаванд.
18. Озмуни ишѓоли мансабњои холї дар маќомоти корњои дохилї тариќи нашри эълон дар сомонаи расмии Вазорат ба роњ монда мешавад. Рўйхати мансабњои холї дар милитсия на кам аз ду маротиба дар як моњ дар сомонаи расмї љой дода мешавад, ки љорї намудани он шаффофиятро таъмин намуда, ба бартарафсозии хавф ва омилњои коррупсионї замина мегузорад. Шаффофият дар ќабул ва таъиноти њайати шахсї водор месозад, ки кормандон доимо ба худомўзї ва баланд бардоштани малакаи касбиашон машѓул гарданд.

19. Љињати баланд бардоштани малакаи касбии кормандони милитсия ва омўзиши таљрибаи њамкасбони хориљї дар самти муќовимат ба тањдидњои замони муосир, ба монанди терроризм, экстремизм, тундгароии экстремизмбаранда, савдои одамон ва дигар љиноятњои фаромиллї, чорабинињои омўзишї, аз ќабили конференсия, тренингу семинар ва мизњои мудаввар баргузор карда мешавад.

20. Љињати дуруст ба роњ мондани фаъолияти дастгоњњои кадрии маќомоти корњои дохилї дар самти интихоб, ќабул, љобаљогузории кадрњои баландихтисос ва ташкили кор бо њайати шахсї Консепсияи сиёсати кадрии Вазорати корњои дохилии Љумњурии Тољикистон ќабул карда мешавад. Консепсияи мазкур ин маљмўи ѓоя, нигоњ, принсипњо, маќсад ва вазифањои амалигардонии сиёсати кадрї дар низоми Вазорат, ки ба ягонагии нуќтаи назар ва тарзи методологии амалигардонии кор бо њайати шахсии маќомоти корњои дохилї асос ёфтааст, мебошад. Њадафи асосии консепсия ин муайянсозии стратегияи дарозмуњлат ва дурнамои рушди низоми кор бо њайати шахсии Вазорати корњои дохилї мебошад.

21. Дар љадвали сохтории штатии љузъу томњои маќомоти корњои дохилї бо дарназардошти тамоюли дигаргун шудани муносибатњои љамъиятї ва ба миён омадани зарурати устувор нигоњ доштани њолати рўњию ахлоќии њайати шахсии милитсия воњидњои нави кории педагог-равоншинос ворид карда мешаванд.
22. Барои њар як мансаби дар Вазорат мутобиќ ба эњтиёљоти љомеа талаботи тахассусї тањия ва такмил дода мешавад.

5. ТАКМИЛИ НИЗОМИ ТАЊСИЛ ДАР МУАССИСАЊОИ ТАЪЛИМИИ ВАЗОРАТИ КОРЊОИ ДОХИЛЇ
23. Дар љодаи ислоњот раванди таълим, фаъолияти илмию тадќиќотї ва омоданамоии кадрњои баландихтисос дар муассисањои таълимии Вазорат ниёз ба такмил доранд. Равандњои зикргардида дар якчанд муассисањои таълимї ва илмии маќомоти корњои дохилї амалї мегарданд, ки дар онњо низоми таълимии гуногун ва дар аксар ваќт ба якдигар номутобиќ истифода мегарданд.

24. Вобаста ба омўзиш ва тањлили њамаљонибаи раванди болозикр дар маќомоти корњои дохилї рушд ва якљоя намудани низоми омоданамоии кадрњои баландихтисос мувофиќи маќсад аст.
25. Омода намудани кадрњо барои Вазорат бо низоми тањсили сезинагї тавассути низоми якљоя намудани се раванди муосири омода намудани кадрњо: омодасозї, бозомўзї ва такмили ихтисос амалї гардонида мешавад. Дар ин самт њамаи муассисањои таълимии Вазорат ба низоми ягонаи таълим ворид карда мешаванд, ки дар умум як низоми таълимиро вобаста аз зинаи таълимиашон амалї менамоянд.

26. Њангоми омода намудани барномањои таълимї диќќати махсус ба зиёд намудани дарсњои амалї зоњир карда мешавад. Њамзамон, ќисмати зиёди соатњоро дар барномањои таълимии зинањои гуногун дарсњои гурўњї (хусусан гузаронидани дарс бо усули муосири интерактивї) ташкил менамоянд.

27. Љињати амалї гардидани ташаббусњои болозикр тањия ва ќабули Консепсияи рушди муассисањои таълимї ва илмии Вазорат зарурат дорад, ки дар он масъалањои сохтор, табдилдињї, коркарди наќшањои таълимї, барномањои таълимї ва дигар масъалањои ташкилию њуќуќї баррасї мегарданд.

28. Тартиби ќабули имтињон дар Академияи Вазорати корњои дохилї аз тарафи њайати комиссияи босалоњияти мустаќил, бо љалби намояндагони Шўрои љамъиятї оид ба мусоидати љомеаи шањрвандї ба ислоњоти милитсия муайян карда мешавад.
6. РУШДИ НИЗОМИ ИТТИЛООТИЮ КОММУНИКАТСИОНИИ МИЛИТСИЯ
29. Тибќи талаботи лоињаи њукумати электронї ва иќтисоди раќамї тамоми хизматрасонињое, ки ба ањолї расонида мешавад, ба таври электронии низоми ягонаи иттилоотию коммуникатсионии милитсия ба роњ монда шуда, дар як ваќт робитаи бевоситаи «рў ба рў»-и мурољиаткунанда бо кормандони милитсия ва омилњои инсонї дар ин самт истисно мегарданд.
30. Маќсади таъсис додани низоми ягонаи иттилоотию коммуникатсионии милитсия инњо мебошанд:

-  таъмини риояи њуќуќ, озодї ва манфиатњои ќонунии шањрвандон;

- баланд бардоштани эътимоди ањолї нисбат ба маќомоти милитсия;

- таъсиси низоми ягонаи давлатии ќабул, баќайдгирї, бањисобгирї, баррасии аризаву хабарњо дар бораи љиноят ва њодисањо, ошкор ва кушодани њуќуќвайронкунињо;

- дар рељаи замони воќеї дар амал љорї намудани тартиби ќабул, баќайдгирии аризаву хабарњо дар бораи љиноят ва њодисањо, гирифтани маълумот дар бораи онњо, љараён ва натиљаи баррасии онњо тавассути портали махсуси Вазорати корњои дохилї;

- пешгирї намудани њодисањои аз ќайд пинњон намудани љиноят ва дигар њуќуќвайронкунињо;

- назорати прокурорї ва назорати дохилиидоравии љараёни ќабули аризаву хабар дар бораи њуќуќвайронкунї, гардиши њуљљатњо дар рељаи замони воќеї;

- танзими њамгироии (интегратсияи) байниидоравии маќомоти њифзи њуќуќ ва дигар маќомоти давлатї оид ба масъалањои ќабул, баќайдгирї, бањисобгирї, баррасии аризаву хабарњо дар бораи љиноят ва њодисањо, ошкор ва кушодани онњо;

- бањодињии фаъолияти маќомоти корњои дохилї вобаста ба масъалањои баррасии мурољиати шахсони воќеї ва њуќуќї;

- таъсис додани махзани маълумот оид ба шахсони ба љавобгарии љиноятї кашидашуда, оид ба шиносномањои шањрвандони Љумњурии Тољикистон, ќайди суроғавї, воситањои наќлиёт, шањодатномањои ронандагї, автоматикунонии хизмати иљозатномадињї, баќайдгирї ва бањисобгирии силоњњои хизматї (идоравї) ва шахсї;

- таъсис додани махзани ягонаи њуќуќвайронкунињои маъмурї;

- таъсис додани махзани ягонаи маълумот оид ба назорати муњољирати шањрвандони Љумњурии Тољикистон ва назорати муњољирати воридшавии шањрвандони хориљї ва шахсони бешањрванд ба њудуди Љумњурии Тољикистон;

- таъсис додани махзани ягонаи маълумот оид ба бањисобгирии шањрвандони хориљї ва шахсони бешањрванд, ки шањрвандии Љумњурии Тољикистонро ќабул кардаанд ва шањрвандони Љумњурии Тољикистон, ки аз шањрвандии Љумњурии Тољикистон баромадаанд;

- пешнињоди хизматрасонии давлатии электронї барои ањолї;

- мубодилаи маълумоти хизматии идоравї ва байниидоравї.

31. Таъсис додани низоми иттилоотии «Баќайдгирии электронии аризаю хабарњо дар бораи љиноят ва њодисањо» тавассути портали маќомоти корњои дохилї дар шањру ноњияњои љумњурї эътимоди ањолиро нисбат ба милитсия афзун мегардонад.

7.  ТАКМИЛИ СОХТОРИ ВАЗОРАТИ КОРЊОИ ДОХИЛЇ
32. Љињати самаранок ба роњ мондани хизматрасонии милитсия ба ањолї, бо кадрњои баландихтисос таъмин намудани соња, фароњам овардани шароити мусоиди корї ба кормандон, ба дигар маќомоту идорањо тањвил додани функсияњои ба милитсия хоснабуда, инчунин аз байн бурдани такроршавии функсияњо дар раванди ислоњот сохтори Вазорат мавриди такмил ќарор дода мешавад. Бо маќсади амалї шудани ин вазифањо таъсис додани воњидњои сохтории зерин дар доираи воњидњои кории мављуда мувофиќи маќсад мебошад:

- сарнозири Вазорати корњои дохилї;

- сарнозироти милитсия;

- сарситоди Вазорати корњои дохилї;
- департаменти милитсияи криминалї;

- милитсияи бехатарии љамъиятї;

- маркази эътинои фаврї-909 (дар заминаи маркази идораи автоматикунонидашудаи њаракат дар роњ «Шаҳри бехатар» ва ќисми навбатдории Вазорати корњои дохилї);
- милитсияи патрулї;

- нуќтањои сайёри милитсия оид ба ќабули арзу шикоятњои шањрвандон дар минтаќањои дурдасти ањолинишин;

- минтаќањои хизматии милитсия. Дар минтаќањое, ки 35-40 њазор нафар ањолї истиќомат мекунанд, як минтаќаи хизматии милитсия иборат аз 12-15 корманди милитсия (дар доираи воњидњои кории мављуда) таъсис дода мешавад. Минтаќањои мазкур барои наздик намудани хизмати милитсия ба ањолї, сари ваќт њозир шудан ба љои њодиса, таъмини тартиботи љамъиятї, ошкор, баќайдгирї ва баррасии сариваќтии арзу дархост ва маълумот дар бораи њуќуќвайронкунї имконият медињад;
- шуъбаи иттилоотию коммуникатсионї. Дар сохтори раёсати алоќаи Вазорати корњои дохилї бо маќсади љорї намудани таъсиси низоми нави иттилоотї ва рушди низоми мављуда дар маќомоти корњои дохилї сохтори мазкур таъсис дода мешавад.
33. Бо маќсади таъсиси низоми ягонаи давлатии ќабул, баќайдгирї, бањисобгирї, баррасии аризаву хабарњо дар бораи љиноят ва њодисањо, ошкор ва кушодани њуќуќвайронкунињо, пешгирї намудани њодисањои аз ќайд пинњон намудани љиноят ва дигар њуќуќвайронкунињо дар сохтори сармаркази иттилоотї-тањлилї зерсохторњои зерин таъсис дода мешаванд:

- маркази баќайдгирии ариза ва хабарњо дар бораи љиноят. Маркази мазкур фаъолияти худро мустаќилона, новобаста бо ягон воњиди сохторї ё роњбари маќомот тавассути воситањои электронии ба низоми марказонидашудаи баќайдгирии арзу хабарњо пайваст гардида, амалї менамояд. Кормандони бахш ва гурўњњои марказ фаъолияти худро дар вилоятњо, шањрњо, ноњия ва минтаќањои милитсия амалї намуда, аз рўи самти фаъолият танњо ба сардори сармаркази иттилоотї-тањлилї итоат менамоянд. Сохтор, самти фаъолият, њамкорї ва муносибати хизматии онњо ба маќомоти љои хизмат дар низомномаи сармаркази иттилоотї-тањлилї пешбинї карда мешаванд;
- шуъбаи тањлили маълумоти дар шакли электронї воридшаванда. Шуъбаи мазкур тањлил, назорат ва мутобиќатии маълумоти тавассути шабакаи электронї ба махзани ягонаи маълумоти сармаркази иттилоотї-тањлилї аз рўи аризањо, хабарњо, натиљаи баррасї, ќабули ќарорњои мурофиавии воридшавандаро ба анљом мерасонад.

8. ТАШКИЛИ НИЗОМИ НАВИ 
ОГОЊОНЇ ВА ПЕШГИРИИ ЊУЌУЌВАЙРОНКУНЇ
34. Огоњонї ва пешгирии њуќуќвайронкунињо ва нигоњ доштани муњити иљтимоии бехатар яке аз самтњои афзалиятноки фаъолияти милитсия ба њисоб меравад.
35. Дар шароити пуршиддат гардидани тањдиду хатарњои муосир дар сатњи миллї, минтаќавї ва љањонї воќеан ањамияти сиёсати давлат дар самти огоњонї ва пешгирии њуќуќвайронкунињо зиёд мегардад. Чунин сиёсат на танњо иштироки фаъоли маќомоти давлатї, балки иштироки тамоми љомеаро дар самти огоњонї ва пешгирии њуќуќвайронкунињо таќозо менамояд.
36. Дар љараёни огоњонї, пешгирї ва ошкор намудани њуќуќвайронкунї иштироки љомеаи шањрвандї таъмин карда шуда, таљрибаи гузаронидани машваратњои маќомоти милитсия бо ањли љомеа ба таври васеъ љорї карда мешавад. Тавассути гузаронидани вохўрињо бо ањолї милитсия бояд ба таври возењ омодагии худро бањри ба инобат гирифтани мушкилот, арзишњо ва тавсияњои сокинони шањру ноњияњо ва дењот нишон дињад. Дар кори огоњонї, пешгирї, ошкор ва кушодани њуќуќвайронкунињо сокинони мањаллї бояд шарикони фаъоли милитсия гарданд.

37. Дар раванди бањодињии фаъолияти корманди милитсия дар навбати аввал ќобилияти ў љињати корбарї бо мушкилоти ањолии мањал ва љалб намудани сокинон дар таъмини тартиботи љамъиятї ба назар гирифта мешавад.
38. Нуќтањои сайёри милитсия оид ба ќабули арзу шикоятњои шањрвандон таъсис дода шуда, таљрибаи ба роњ мондани мунтазам ба сафар баромадан ба нуќтањои дурдасти ањолинишин барои вохўрї бо ањолї, ќабулу баррасии аризаю хабарњо дар бораи љиноятњо ва дигар њуќуќвайронкунињо љорї карда мешавад.

39. Усул ва механизми корие таъсис дода мешавад, ки дар доираи онњо милитсия ва маќомоти иљроияи мањаллии њокимияти давлатї, сохторњои иљтимої ва дигар хадамот кўшишњоро љињати нигоњдории тартиботи њуќуќї ва амният ба наќша гирифта, онњоро амалї менамоянд.

40. Асоси муваффаќияти пешгирии њуќуќвайронкунињо ин мутобиќ намудани чорањои огоњонї ва пешгирї ба шароити мањал мебошад. Милитсия дар љойњо бояд дар интихоби шаклу усулњои корие, ки барои њудуди мазкур самаранок мебошанд, озод бошад.

41. Барои расидан ба њадафи асосии ислоњот милитсия бо љомеаи шањрвандї њамгирої намуда, фаъолияти он ба њимояи манфиатњои љомеа зери шиори «Милитсия њимоятгари ман аст» равона карда мешавад.

9. ЊАМКОРИИ МИЛИТСИЯ БО ЉОМЕА
42. Яке аз самтњои асосии ислоњоти милитсия њамкории мутаќобила бо љомеа мебошад. Пеш аз њама њамкорї бо маќсади баланд бардоштани сатњи дастрасии хизматрасонии милитсия ба љомеа, таъмини њимояи њуќуќу озодињои инсон ва шањрванд, таъмини муњити бехатар ва афзоиши эътимоди шањрвандон ба маќомоти милитсия ба роњ монда мешавад.
43. Маќсади асосии њамкорї муайян намудани механизми самараноки огоњонї, пешгирии њуќуќвайронкунї ва баланд бардоштани боварии ањолї ба маќомоти милитсия мебошад.
44. Дар раванди њамкории милитсия бо љомеа ду љанбаи муњиме, ки њадафи ислоњоти милитсияро ташкил менамоянд, ошкор мегардад:

- баланд бардоштани донишњои њуќуќии корманди милитсия ва маърифати њуќуќии ањолї;
- сатњи баланди хизматрасонии милитсия ба љомеа.

45. Бо маќсади огоњонї, пешгирї, ошкор ва кушодани њуќуќвайронкунињо њамкории милитсия бо љомеаи шањрвандї, хусусан бо раисони мањалњо, аъзои шўроњои љамъиятї, дружиначиёни ихтиёрї, кормандони ѓайриштатї, волонтёрон ва љавонони ташаббускор роњандозї карда мешавад.

46. Дар самти њамкорї бо љомеаи шањрвандї вобаста ба пешгирии љиноятњои ба гардиши ѓайриќонунии воситањои нашъадор алоќаманд, љинояткорї дар байни ноболиѓону љавонон, шомилшавї ба њизбу њаракатњои террористї, экстремистї ва равияњои диние, ки фаъолияташон дар Љумњурии Тољикистон манъ карда шудааст, чорабинињои зарурї тањия ва амалї карда мешаванд.

47. Њамкорї на танњо дар самти огоњонї, пешгирии њуќуќвайронкунї ва таъмини тартиботи љамъиятї амалї мегардад, балки барои љомеа шароит фароњам оварда мешавад, ки назорати љамъиятии фаъолияти милитсияро амалї намояд.
48. Љомеаи шањрвандї, аз љумла шањрвандон дар доираи фаъолияти шўроњои љамъиятї мушкилоти минтаќаи зисти хешро дар њамбастагї бо милитсия ошкор намуда, љињати њалли он якљоя бо кормандони милитсия чораандешї менамоянд.
49. Яке аз роњњои афзоиши эътимоди ањолї ба маќомоти милитсия, иттилоотонии ањолї оид ба фаъолияти милитсия дар самтњои огоњонї, пешгирї, кушодани њуќуќвайронкунињо ва натиљањои фаъолияти хизматии маќомоти милитсия ба њисоб меравад. Маќомоти милитсия вазъи љинояткориро дар шањру ноњияњо тањлил намуда, мунтазам вохӯрињо гузаронида, тавассути воситањои ахбори омма оид ба вазъи љинояткорї дар мањал ањолиро хабардор менамояд.

50. Дар доираи ислоњот мунтазам тренингу семинарњо гузаронида мешавад, ки дар онњо кормандони милитсия меъёрњои њуќуќи инсонро омўхта, онро дар фаъолияти хизматии худ риоя ва таъмин намуда, ањолиро бо њуќуќ ва уњдадорињояшон шинос менамоянд. Огоњии ањли љомеа оид ба масъалањое, ки дар раванди таъмини тартиботи љамъиятї  ба миён меоянд, имконият медињад, ки онњо дар њалли вазифањои дар назди маќомоти милитсия гузошташуда иштирок намоянд. Бо ин восита эътимоди ањолї ба милитсия афзун гардида, њамкории мутаќобила бо љомеа густариш меёбад.
10. КАФОЛАТИ ЊИМОЯИ 
ИЉТИМОИЮ ЊУЌУЌИИ КОРМАНДОНИ МИЛИТСИЯ
51. Бо маќсади муайян намудани њуќуќу кафолати иљтимоии кормандони маќомоти милитсия, тартиби пардохти кумакпулињои якдафъаина, иловапулињо барои корњои аз меъёр зиёд ва њавасмандгардонии кормандон барои иљрои вазифањои хизматї, инчунин дигар имтиёзњо дар лоињаи Ќонуни Љумњурии Тољикистон «Дар бораи политсия» пешбинї карда мешавад.
52. Заминаи воќеии ислоњот бењтаргардонии таъминоти моддї ва иљтимоии милитсия, пардохти музди мењнат аз рўи принсипи «ба њар кас мувофиќи мењнаташ», роњ надодан ба корњои аз меъёр зиёди пардохтнашаванда ва ба њадди аќал расонидани рељаи пурзўри хизмат ба шумор мераванд. Корњои аз меъёр зиёд набояд бештар аз чор соатро дар давоми ду рўз паињам ташкил намояд. Дар сурати љалби кормандони милитсия зиёда аз ваќти муќаррарї ба онњо музди мењнат аз њисоби сметаи харољотии дахлдор пардохт ё ин ки бо муњлати дахлдори истироњат дар дигар рўзњои њафта љуброн карда мешавад. Механизми љуброни мењнати аз меъёр зиёд муќарраргардидаи корманд дар Низомномаи адои хизмат аз тарафи њайати ќаторї ва роњбарикунандаи маќомоти корњои дохилии Љумњурии Тољикистон муайян карда мешавад.
53. Агар корманд аз љињати моддї-маишї таъмин набошад, музди мењнаташ эњтиёљоташро ќонеъ нагардонад ва аз њар гуна сарбории зиёди бемавќеъ озод набошад, ў фаъолияти хизматиашро пурра иљро карда наметавонад. Санадњои меъёрии њуќуќие ќабул карда мешаванд, ки њар роњбари зинањои гуногуни фаъолияти милитсия натавонад аз пеши худ бемавќеъ ва безарурати воќеї рељаи пурзўри хизматро эълон намояд. Агар эътироф гардад, ки таъмини босифати тартиботи њуќуќї бо харољоти комилан мувофиќи буљетї алоќаманд аст, он гоњ љалби ғайримаќсадноки корманди милитсия ба функсияњои хоснабуда камтар мегардад.

54. Корманди милитсия хизматчии давлатї буда, дорои њуќуќњои иќтисодї ва иљтимої мебошад. Бахусус, корманди милитсия њуќуќи гирифтани имтиёзњои мувофиќ ба хавфу хатар, вазнинї ва мушкилоти кору хизмат ва хизматрасонињои ройгони тиббї, роњхат ба истироњатгоњњои љумњурї (на кам аз як маротиба дар як сол) чорањои њимоявии љисмонї, равонї ва њуќуќиро дорад.
55. Рељаи кории шиддатнок ва ѓайримуќаррарии корманди милитсияро ба назар гирифта, бањри таъмини дастрасї доштани аъзои оилаи онњо ба хизматрасонињои иљтимої, имтиёзњои дахлдор пешнињод карда мешаванд.
56. Њар як корманд новобаста аз вазъияти баамаломада метавонад аз њимояи иљтимої-њуќуќии муќаррарнамудаи ќонунгузории Љумњурии Тољикистон истифода барад. Њангоми иљрои уњдадорињои хизматї ва дар њолатњои пешбининамудаи ќонунгузорї корманд метавонад аз принсипи эњтимолияти бегуноњї пурра истифода барад.

57. Дар навбати худ корманди милитсия аз њуќуќњои шањрвандии худ, ки ќонунгузории Љумњурии Тољикистон пешбинї намудааст, метавонад истифода намояд.
11. ЊАМКОРИЊОИ БАЙНАЛМИЛАЛЇ
58. Вазорат ҳамкориҳои байналмилалии худро тибқи санадњои њуќуќии байналмилалии эътирофнамудаи Тољикистон ва санадњои меъёрии њуќуќии Ҷумҳурии Тоҷикистон дар доираи ваколати худ ба роҳ мемонад.

59. Вазорат баҳри рушди ҳамкориҳо бо маќомоти салоњиятдори давлатњои хориљї ва созмонњои байналмилалӣ дар доираи ваколати худ метавонад шартнома, созишнома, ёддошти тафоњум ва дигар санадҳои њамкории дуљониба ва бисёрљонибаро ба имзо расонад. Ҳамкориҳои Вазорат бо дигар маќомоти салоњиятдори давлатњои хориљї ва созмонњои байналмилалӣ бо мақсади рушди муносибатҳо, ҳифзи манфиатҳои миллии Ҷумҳурии Тоҷикистон ва њуќуќу манфиатњои шаҳрвандон ба роҳ монда мешавад.
60. Баҳри рушди ҳамкориҳои байналмилалӣ заминаҳои ҳуқуқии пешгирӣ ва муќовимат ба љинояткорї, аз љумла ҷиноятҳои фаромиллї, омода намудани кадрҳо, мубодилаи таҷриба, гузаштан ба шаклҳои муосири технологияҳои иттилоотию телекоммуникатсионӣ, гузаронидани амалиёти муштарак, ёрии њуќуќї, моддӣ, молиявӣ, техникӣ ва дигар самтҳо такмил дода мешаванд.

12. НАЗОРАТИ ФАЪОЛИЯТИ МИЛИТСИЯ
61. Дар раванди назорати фаъолияти милитсия ду шакли низоми арзёбии фаъолияти кормандони милитсия љорї карда мешавад: арзёбии берунї ва дохилиидоравї. Раванди арзёбии берунї бо љалби љомеаи шањрвандї ва бо гузаронидани пурсиш ва назарсанљии ањолї амалї карда мешавад. Арзёбии дохилиидоравї аз љониби роњбари маќомоти корњои дохилї анљом дода мешавад.

62. Назорати љамъиятии фаъолияти милитсия бо гузаронидани чунин чорабинињо ба роњ монда мешавад:

- мониторинги њарсолаи натиљањои фаъолияти милитсия;
- пешнињоди њисобот оид ба фаъолияти хизматї;

- ташкил ва гузаронидани машваратњои муштарак бо шўроњои љамъиятї ва дигар нињодњои љомеаи шањрвандї.
13. МАБЛАЃГУЗОРИИ БАРНОМА
63. Бо маќсади амалї гардонидани ислоњоти воќеии милитсия харљи маблаѓњои зиёде зарур меояд, ки аз њисоби сметањои харољотии Вазорат, њамчунин аз тарафи кишварњои донор ва созмонњои байналмилалї ва дигар сарчашмањои маблаѓгузорие, ки ќонунгузории Љумњурии Тољикистон манъ накардааст, људо карда мешаванд.
14. МЕХАНИЗМ ВА НАЗОРАТИ АМАЛИГАРДОНИИ БАРНОМА
64. Бо маќсади амалї намудани чорабинињои барнома маќомоти иљроияи мањаллии њокимияти давлатї, вазорату идорањо, шарикони рушд, аз љумла кишварњои донор, созмонњои байналмилалї ва шахсони њуќуќї љалб карда мешаванд.

65. Њамоњангсози миллї оид ба ислоњоти милитсия љињати амалисозии барнома њамкорињои мутаќобиларо бо нињодњои давлатию љамъиятї ва ањолї, кишварњои донор ва созмонњои байналмилалї ба роњ мемонад.

15. НАТИЉАЊОИ ПЕШБИНИШАВАНДА
66. Дар раванди амалисозии барнома чунин натиљањо ба даст меоянд:

- њифзи њуќуќу озодињои инсон ва шањрванд, манфиатњои љамъият ва давлат аз њама гуна њуќуќвайронкунињо;

- такмили заминањои њуќуќии фаъолияти милитсия;
- љорї намудани низоми муосири назорати вазъи умумии криминогенї аз љониби милитсия;

- дастрасї ва содагардонии хизматрасонии милитсия ба ањолї;

- таъмини иштироки бевоситаи љомеаи шањрвандї дар љараёни њифзи бехатарии љомеа;

- фароњам овардани шароитњои мењнат ва њимояи иљтимоии кормандони милитсия мувофиќ ба хавфу хатар, вазнинї ва мушкилоти кор; 

- баланд бардоштани касбияти кормандони милитсия тавассути низоми муосири таълим;

- таъсиси низоми устувори мониторинги љамъиятии фаъолияти кормандони милитсия;

- таъмини шаффофият дар фаъолияти маќомоти милитсия;
- афзоиши эътимоди ањолї нисбат ба маќомоти милитсия;

- такмили сохтори Вазорат ва аз байн бурдани такроршавии функсияњо.

